Document ID: 31994D0433

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Μαΐου 1994 για τις λεπτομέρειες εφαρμογής της οδηγίας 93/24/ΕΟΚ του Συμβουλίου όσον αφορά τις στατιστικές έρευνες στον τομέα του ζωικού κεφαλαίου βοοειδών και της παραγωγής βοοειδών και για την τροποποίηση της εν λόγω οδηγίας (94/433/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 93/24/ΕΟΚ του Συμβουλίου της 1ης Ιουνίου 1993 σχετικά με τη διεξαγωγή στατιστικών ερευνών στον τομέα παραγωγής βοοειδών (1), και ιδίως το άρθρο 1 παράγραφος 3, το άρθρο 2 παράγραφος 2, άρθρο 3 παράγραφος 2, το άρθρο 6 παράγραφοι 1 και 2, το άρθρο 8 παράγραφοι 1 και 2, το άρθρο 10 παράγραφος 3 και το άρθρο 12 παράγραφος 2,
Εκτιμώντας:
ότι, για την εκτέλεση των ερευνών που προβλέπονται στην οδηγία 93/24/ΕΟΚ, απαιτούνται ακριβείς ορισμοί- ότι, για το σκοπό αυτό, απαιτείται να καθοριστούν επακριβώς οι γεωργικές εκμεταλλεύσεις που περιλαμβάνονται στην έρευνα- ότι επιπλέον, πρέπει να οριστούν με ακρίβεια τόσο οι επί μέρους κατηγορίες, σύμφωνα με τις οποίες κατατάσσονται τα αποτελέσματα της έρευνας, όσο και οι τάξεις μεγέθους του ζωικού κεφαλαίου και οι εδαφικές υποδιαιρέσεις, σύμφωνα με τις οποίες τα κράτη μέλη προετοιμάζουν τα αποτελέσματα της έρευνας σε τακτικά χρονικά διαστήματα- ότι, για την παραγωγή των στατιστικών που αφορούν τις σφαγές, απαιτείται ένας ενιαίος ορισμός του βάρους σφαγίου-
ότι, με την τροποποίηση της συνδυασμένης ονοματολογίας για ζώντα βοοειδή από τον κανονισμό (ΕΟΚ) αριθ. 2505/92 της Επιτροπής (2), τα κράτη μέλη δεν έχουν πλέον τη δυνατότητα να εμφανίζουν χωριστά τόσο το ενδοκοινοτικό εμπόριο για ταύρους και βόδια όσο και το εμπόριό τους με τρίτες χώρες- ότι, επομένως, δεν είναι πλέον δυνατή η προβλεπόμενη στην οδηγία 93/24/ΕΟΚ κατάταξη της ακαθάριστης εγχώριας παραγωγής για τις κατηγορίες των ταύρων και των βοδιών και ως εκ τούτου θα πρέπει να τροποποιηθεί η εν λόγω οδηγία-
ότι, σύμφωνα με την οδηγία 93/24/ΕΟΚ, μπορεί να επιτρέπεται στα κράτη μέλη μετά από αίτησή τους, να διεξάγουν τις έρευνες του Μαϊου ή του Ιουνίου σε επιλεγμένες περιφέρειες, με την προϋπόθεση ότι οι εν λόγω έρευνες θα αφορούν το 70 % τουλάχιστον του ζωικού κεφαλαίου βοοειδών- ότι, μετά από σχετική αίτηση, μπορεί επίσης να επιτρέπεται στα κράτη μέλη, των οποίων το ζωικό κεφάλαιο βοοειδών αντιπροσωπεύει μόνον ένα περιορισμένο ποσοστό του συνολικού ζωικού κεφαλαίου της Κοινότητας, να μην διεξάγουν καθόλου τις έρευνες του Μαΐου/Ιουνίου ή του Δεκεμβρίου, ή να προβαίνουν στην περιφερειακή κατάταξη όσον αφορά τα οριστικά αποτελέσματα της έρευνας του Μαΐου/Ιουνίου- ότι, τέλος, μπορεί να επιτρέπεται στα κράτη μέλη μετά από αίτησή τους, να χρησιμοποιούν διοικητικές πηγές αντί των στοιχείων που λαμβάνονται με στατιστικές έρευνες, για τον καθορισμό του ζωικού κεφαλαίου, καθώς και να προβαίνουν στην προβλεπόμενη κατάταξη ανά τάξη μεγέθους του ζωικού κεφαλαίου για τα οριστικά αποτελέσματα των άρτιων ετών και/ή για τα αποτελέσματα της έρευνας του Μαΐου/Ιουνίου-
ότι έχουν υποβληθεί αιτήσεις των κρατών μελών σχετικά με τις προαναφερόμενες δυνατότητες απόκλισης-
ότι θα πρέπει να αντικατασταθεί συνεπώς η απόφαση 73/262/ΕΟΚ της Επιτροπής (3), όπως τροποποιήθηκε τελευταία από την απόφαση 90/501/ΕΟΚ (4)-
ότι η οδηγία 93/24/ΕΟΚ εφαρμόζεται από την 1η Ιανουαρίου 1994- ότι είναι συνεπώς αναγκαίο να εφαρμοστούν οι διατάξεις της παρούσας απόφασης από την ημέρα αυτή-
ότι η παρούσα απόφαση είναι σύμφωνη προς την γνώμη της Μόνιμης Επιτροπής Γεωργικών Στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Γεωργική εκμετάλλευση, κατά την έννοια του άρθρου 2 παράγραφος 2 της οδηγίας 93/24/ΕΟΚ, είναι κάθε τεχνικοοικονομική μονάδα που υπόκειται σε ενιαία διαχείριση και παράγει γεωργικά προϊόντα.
2. Στην έρευνα που προβλέπεται στο άρθρο 1 παράγραφος 1 της οδηγίας 93/24/ΕΟΚ, περιλαμβάνονται:
α) γεωργικές εκμεταλλεύσεις με χρησιμοποιούμενη για γεωργικούς σκοπούς έκταση μεγαλύτερη ή ίση του 1 εκταρίου (ha)-
β) γεωργικές εκμεταλλεύσεις με χρησιμοποιούμενη για γεωργικούς σκοπούς έκταση μικρότερη του 1 εκταρίου (ha), όταν αυτές παράγουν σε κάποιο ποσοστό με σκοπό την πώληση, ή όταν η μονάδα παραγωγής τους υπερβαίνει ορισμένα φυσικά όρια.
3. Τα κράτη μέλη, τα οποία θέλουν να χρησιμοποιήσουν ένα άλλο όριο έρευνας, αναλαμβάνουν την υποχρέωση να καθορίσουν ένα τέτοιο όριο, ώστε να αποκλείονται μόνον οι πολύ μικρές επιχειρήσεις, οι οποίες από κοινού συμβάλλουν με ποσοστό έως 1 % επί των συνολικών τυπικών ακαθάριστων κερδών - κατά την ένοια της απόφασης 85/377/ΕΟΚ της Επιτροπής (5) - του αντίστοιχου κράτους μέλους.
Άρθρο 2
Οι ορισμοί των κατηγοριών βοοειδών που αναφέρονται στο άρθρο 3 παράγραφος 1, άρθρο 10 παράγραφος 2 και άρθρο 12 παράγραφος 2 της οδηγίας 93/24/ΕΟΚ παρατίθενται στο παράρτημα Ι.
Άρθρο 3
Οι εδαφικές υποδιαιρέσεις που αναφέρονται στο άρθρο 6 παράγραφος 1 της οδηγίας 93/24/ΕΟΚ παρατίθενται στο παράρτημα ΙΙ.
Άρθρο 4
Οι πίνακες κατάταξης που προβλέπονται στο άρθρο 8 παράγραφος 1 της οδηγίας 93/24/ΕΟΚ παρατίθενται στο παράρτημα ΙΙΙ.
Άρθρο 5
Το βάρος σφαγίου κατά την έννοια του άρθρου 10 παράγραφος 1 της οδηγίας 93/24/ΕΟΚ ορίζεται στο παράρτημα IV.
Άρθρο 6
Στο άρθρο 12 παράγραφος 2 της οδηγίας 93/24/ΕΟΚ οι κατηγορίες "Δ: Ταύροι" και "Ε: Βόδια" συγχωνεύονται στην κατηγορία "Δ: Ταύροι και Βόδια".
Άρθρο 7
1. Κατ' εφαρμογή του άρθρου 1 παράγραφος 2 πρώτο εδάφιο της οδηγίας 93/24/ΕΟΚ, επιτρέπεται στα κράτη μέλη, τα οποία αναφέρονται στο στοιχείο α) του παραρτήματος V, να διεξάγουν τις έρευνες του Μαΐου ή του Ιουνίου σε επιλεγμένες περιφέρειες, με την προϋπόθεση ότι οι εν λόγω έρευνες αφορούν το 70 % τουλάχιστον του ζωικού κεφαλαίου βοοειδών.
2. Κατ' εφαρμογή του άρθρου 1 παράγραφος 2 δεύτερο εδάφιο της οδηγίας 93/24/ΕΟΚ, επιτρέπεται στα κράτη μέλη, τα οποία αναφέρονται στο στοιχείο β) του παραρτήματος V, να μην διεξάγουν καθόλου τις έρευνες του Μαΐου/Ιουνίου ή του Δεκεμβρίου.
3. Κατ' εφαρμογή του άρθρου 1 παράγραφος 2 τρίτο εδάφιο της οδηγίας 93/24/ΕΟΚ, επιτρέπεται στα κράτη μέλη, τα οποία αναφέρονται στο στοιχείο γ) του παραρτήματος V, να χρησιμοποιούν διοικητικές πηγές αντί των στοιχείων που λαμβάνονται με στατιστικές έρευνες.
4. Κατ' εφαρμογή του άρθρου 6 παράγραφος 2 της οδηγίας 93/24/ΕΟΚ, επιτρέπεται στα κράτη μέλη, τα οποία αναφέρονται στο στοιχείο δ) του παραρτήματος V, να προβαίνουν στην περιφερειακή κατάταξη όσον αφορά τα οριστικά αποτελέσματα της έρευνας του Μαΐου/Ιουνίου.
5. Κατ' εφαρμογή του άρθρου 8 παράγραφος 2 της οδηγίας 93/24/ΕΟΚ, επιτρέπεται στα κράτη μέλη, τα οποία αναφέρονται στο στοιχείο ε) του παραρτήματος V, να προβαίνουν στην κατάτυαξη ανά τάξη μεγέθους του ζωικού κεφαλαίου για τα οριστικά αποτελέσματα των άρτιων ετών ή/και τα αποτελέσματα της έρευνας του Μαΐου/Ιουνίου.
Άρθρο 8
Η απόφαση 73/262/ΕΟΚ καταργείται.
Άρθρο 9
Η παρούσα απόφαση εφαρμόζεται από την 1η Ιανουαρίου 1994.
Άρθρο 10
Η παρούσα απόφαση απευθύνεται στα κράτη μέλη.
Βρυξέλλες, 30 Μαΐου 1994.

Labels: 19
6